Diari Oficial de la Generalitat Valenciana


Sumari del DOGV 9574, del 14-04-2023 (2023/3867)

RESOLUCIÓ de 10 de març de 2023, d'autorització administrativa prèvia i autorització administrativa de construcció d'una instal·lació d'alta tensió en els termes municipals de Vila-real i Betxí. Expedient ATLINE/2021/146/12.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9574

Data del DOGV
:   14-04-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/3867


Data del document
:   10-03-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 10 de març de 2023, d'autorització administrativa prèvia i autorització administrativa de construcció d'una instal·lació d'alta tensió en els termes municipals de Vila-real i Betxí. Expedient ATLINE/2021/146/12. [2023/3867]  
Vista la documentació que consta en l'expedient ATLINE/2021/146/12 de titular I-DE Redes Eléctricas Inteligentes, SAU.  
  
Fets  
  
Primer. Que en data 27 de juliol de 2021, el representant del titular va presentar una sol·licitud d'autorització administrativa prèvia i d'autorització administrativa de construcció en aquest Servei Territorial.  
Segon. Que en data 27 de juliol de 2021, es va presentar el justificant d'haver efectuat el pagament de la taxa corresponent.  
Tercer. Que amb data de signatura de 27 de febrer de 2023, emet un informe d'impacte ambiental la Direcció General d'Avaluació Ambiental i Territorial, referència 55-2022-AIA (URL de validació: https://www.tramita.gva.es/csv-front/index.faces'cadena=aerine1n:FX5G83M5:T64L2F6B), en el qual s'indica que no tindrà efectes significatius sobre el medi ambient i sense perjudici de l'obtenció prèvia de les autoritzacions sectorials que li siguen aplicables, al projecte de la instal·lació elèctrica denominada «Dues línies subterrànies trifàsiques a 20 kV, denominades Alaplana i Camí Artana, des de l'ST Betxí fins al centre de repartiment, en els termes municipals de Vila-real i Betxí (Castelló), sempre que es desenvolupen d'acord amb el que s'estableix en l'estudi d'impacte ambiental, el projecte tècnic i la resta de la documentació presentada i de conformitat amb les condicions ací incloses.  
  
Quart. Una vegada examinada la documentació aportada, en data 10 de març de 2023, la Secció d'Energia va emetre un informe-proposta de resolució favorable, ja que d'acord amb els articles 4, 10, 11 i 17 del Decret 88/2005, del Consell de la Generalitat, es requereixen l'autorització administrativa prèvia i l'administrativa de construcció. En aquest es va indicar que es compleixen les indicacions de la ITC-LAT 09 del Reial decret 223/2008.  
  
Fonaments de dret  
  
Primer. La instrucció d'aquest procediment és competència del Servei Territorial d'Indústria, Energia i Mines de Castelló segons l'Ordre 10/2022, de 26 de setembre, de la Conselleria d'Economia Sostenible, Sectors productius, Comerç i Treball, mitjançant la qual es desplega el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i la resolució correspon a la persona titular de la prefectura del Servei Territorial esmentat.  
  
Segon. El Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Tercer. La Llei 24/2013, de 26 de desembre, del sector elèctric.  
Quart. El Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les instruccions tècniques complementàries ITC-LAT 01 a 09.  
Cinqué. La Llei 21/2013, de 9 de desembre, d'avaluació ambiental.  
  
Per tot això, el cap del Servei Territorial d'Indústria, Energia i Mines de Castelló, resol:  
  
Primer. L'autorització administrativa prèvia de la instal·lació elèctrica d'alta tensió que es descriu a continuació:  
Peticionari: I-DE Redes Eléctricas Inteligentes, SAU.  
Emplaçament de la instal·lació: Camí Vila-real-Betxí (Betxí) fins a c/ Pascual Font de Mora Chabrera (Vila-real). Termes municipals de Vila-real i Betxí.  
Projecte/avantprojecte. Denominació: (CS-163/21) Dues línies subterrànies trifàsiques a 20 kV, denominades Alaplana i Camí Artana, des de l'ST Betxí fins al centre de repartiment.  
  
Característiques principals:  
  
Núm. de registre de línIES: ---------- Tipus: subterrània  
Tensió: 20 kV Longitud Total: 12.000 m  
Longitud Aèria: 0 m Longitud Subterrània: 12.000 m (6.000 m x 2)  
  
  
Pressupost: 1.314,779,71 euros.  
L'autorització administrativa de construcció de la instal·lació elèctrica d'alta tensió segons el projecte d'execució de la instal·lació. En l'execució del projecte s'hauran de tindre en compte les condicions següents:  
  
Les obres hauran de realitzar-se d'acord amb el projecte presentat, i, si és el cas, amb els annexos tècnics posteriors aportats.  
El peticionari haurà de tindre en compte les prescripcions que es disposen en els reglaments vigents, així com els condicionats imposats pels organismes afectats.  
El projecte es desenvoluparà de conformitat amb els condicionants ambientals que es detallen en l'informe d'impacte ambiental, emés amb data 27 de febrer de 2023, per la Direcció General de Medi Natural i d'Avaluació Ambiental i amb referència 55-2022-AIA. Hauran de tindre's en consideració, d'acord amb l'informe d'impacte ambiental els punts següents:  
Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la conselleria competent en patrimoni cultural de manera immediata, i adoptar les mesures pertinents per a protegir-les i conservar-les, de conformitat amb el que s'estableix en els articles 63 i 65 de la Llei 4/1998, d'11 de juny, del patrimoni cultural valencià.  
  
S'haurà de complir el que es disposa en el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals que s'han d'observar en l'execució d'obres i treballs que es realitzen en terreny forestal o en els seus voltants.  
La gestió de residus de construcció haurà de realitzar-se conforme a l'RD 105/2008, d'1 de febrer, pel qual es regula la producció i gestió dels residus de construcció i demolició.  
El titular haurà de donar compte de la terminació de les obres mitjançant la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
El titular disposa d'un termini de dotze mesos, comptadors des de la recepció d'aquesta resolució per a la presentació de la sol·licitud de l'autorització d'explotació, i pot per raons justificades sol·licitar pròrrogues d'aquest termini, segons el que s'estableix en l'article 11.3 del Decret 88/2005.  
Segon. Publicar en el Diari Oficial de la Generalitat Valenciana un extracte del contingut d'aquesta resolució, d'acord amb el que es disposa en l'article 42.4 i en l'article 48.4 de la Llei 21/2013, de 9 de desembre, d'avaluació ambiental.  
L'Administració deixarà sense efecte aquesta resolució en qualsevol moment en què observe l'incompliment de les condicions que s'hi imposen.  
Aquesta autorització s'atorga sense perjudici de les concessions, llicències i permisos, tant públics com privats, que siga necessari que obtinga el sol·licitant de la instal·lació per a efectuar-la, d'acord amb altres disposicions que siguen aplicables i, especialment, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions que s'hi expressen, la variació substancial de les característiques descrites en la documentació presentada i que n'ha determinat l'atorgament o una altra causa excepcional que ho justifique.  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Indústria, Energia i Mines (c/ Democràcia, 77 - 46181 València) en el termini d'un mes, comptador a partir de l'endemà de la notificació d'aquesta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 10 de març de 2023.- El cap del Servei Territorial d'Indústria, Energia i Mines: Gerardo Nebot García.